CELEX: 32015D0711
Language: et
Date: 2015-04-28 00:00:00
Title: Poliitika- ja julgeolekukomitee otsus (ÜVJP) 2015/711, 28. aprill 2015, millega võetakse vastu kolmanda riigi panus Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta) (ATALANTA/4/2015)

1.5.2015   
            
            
               ET
            
            
               Euroopa Liidu Teataja
            
            
               L 113/58
            
         POLIITIKA- JA JULGEOLEKUKOMITEE OTSUS (ÜVJP) 2015/711,
   28. aprill 2015,
   millega võetakse vastu kolmanda riigi panus Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta) (ATALANTA/4/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artiklit 10,
   võttes arvesse poliitika- ja julgeolekukomitee 21. aprilli 2009. aasta otsust ATALANTA/3/2009 Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalise operatsiooni (Atalanta) panustajate komitee asutamise kohta (2009/369/ÜVJP) (2)
   
   ning arvestades järgmist:
   
               (1)
            
            
               Ühismeetme 2008/851/ÜVJP artikli 10 lõike 2 kohaselt volitas nõukogu poliitika- ja julgeolekukomiteed tegema asjakohaseid otsuseid kolmandate riikide pakutava panuse vastuvõtmise kohta.
            
         
               (2)
            
            
               Poliitika- ja julgeolekukomitee võttis 29. aprillil 2014 vastu otsuse ATALANTA/2/2014, (3) millega muudeti otsust ATALANTA/3/2009.
            
         
               (3)
            
            
               Tuginedes Euroopa Liidu sõjalise komitee esimehe 10. detsembri 2014. aasta kirjale, Korea Vabariigi panust käsitlevale ELi operatsiooni aseülema 9. aprilli 2015. aasta soovitusele ning Euroopa Liidu sõjalise komitee 15. aprilli 2015. aasta soovitusele tuleks Korea Vabariigi panus vastu võtta.
            
         
               (4)
            
            
               Korea Vabariigi osalemine oleneb 23. mail 2014. aastal allkirjastatud Euroopa Liidu ja Korea Vabariigi vahelise lepingu (millega kehtestatakse raamistik Korea Vabariigi osalemiseks Euroopa Liidu kriisiohjamisoperatsioonides) (4) jõustumisest.
            
         
               (5)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   1.   Korea Vabariigi panus Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta) võetakse vastu ning seda peetakse märkimisväärseks.
   2.   Korea Vabariik on vabastatud rahalisest panusest missiooni Atalanta eelarvesse.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 28. aprill 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 301, 12.11.2008, lk 33.
   
      (2)  ELT L 112, 6.5.2009, lk 9.
   
      (3)  Poliitika- ja julgeolekukomitee 29. aprilli 2014. aasta otsus Atalanta/2/2014, millega võetakse vastu kolmanda riigi panus Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks korraldatud Euroopa Liidu sõjalisse operatsiooni (Atalanta) ja millega muudetakse otsust ATALANTA/3/2009 (2014/244/ÜVJP) (ELT L 132, 3.5.2014, lk 63).
   
      (4)  ELT L 166, 5.6.2014, lk 3.